Општинско веће општине Медвеђа на 3. седници одржаној дана 12. марта 2024. године, на основу члана 137.став 1. тачка 9 и 15. Закона о спорту (''Службени гласник РС'', број: 10/2016), члана 2.став 1. тачка 2. Правилника о одобравању и финансирању програма у области спорта којима се задовољавају потребе и интереси грађана у општини Медвеђа, 08 Број: 06-4/2020/11 од 28.01.2020.године, члана 66. Статута општине Медвеђа (''Службени гласник града Лесковца'', број:9/2019), и члана 12. Пословника о раду Општинског већа општине Медвеђа (''Службени гласник града Лесковца'', број:41/22), расписује

**Ј А В Н И    П О З И В**

**за финансирање посебних  програма за  потребе  и интересе грађана  у области спорта у општини Медвеђа у 2024. години**

I

Предмет овог јавног позива је расподела средстава опредељених Одлуком о буџету општине Медвеђа за 2024.годину (''Службени гласник града Лесковца'', број 47/2023 ), и то:

* 2.500.000,00 динара, Програм 1301 – Развој спорта и омладине, функција 810 – услуге рекреације и спорта, Програмска активност 001- Подршка локалним спортским организацијама, удружењима и савезима, позиција 103/0, економска класификација 481000 – Дотације невладиним организацијама.
* Спортским организацијама на територији општине Медвеђа на основу члана 7. Правилника о одобравању и финансирању програма у области спорта којима се задовољавају потребе и интереси грађана у општини Медвеђа, и то за:

1. унапређење заштите здравља спортиста и обезбеђивање адекватног спортско-здравственог образовања спортиста, посебно младих, укључујући и антидопинг образовање;
2. рационално и наменско коришћење спортских сала и спортских објеката у државној својини чији је корисник општина и спортских објеката у својини општине кроз одобравање њиховог коришћења за спортске активности и доделу термина за тренирање учесницима у систему спорта,
3. стварање услова за унапређење спортске рекреације, кроз обезбеђење превоза спортиста, деце, омладине, жена и особа са инвалидитетом.

II

Право учешћа на јавном позиву за финансирање посебних програма имају носиоци програма на основу поднетог предлога посебног програма, под условом да:

- је регистрован у складу са Законом о спорту (у даљем тексту: Закон);

- је уписан у националну евиденцију у складу са Законом;

- искључиво или претежно послује на недобитној основи, ако Законом није друкчије одређено;

- има седиште на територији општине Медвеђа, и своју делатност обавља на територији општине најмање годину дана;

- је директно одговоран за припрему и извођење програма;

- испуњава, у складу са Законом, прописане услове за обављање спортских активности и делатности;

- је са успехом реализовао одобрени програм, уколико је био носилац програма ранијих година;

- располаже капацитетима за реализацију програма;

- буде члан одговарајућег надлежног националног гранског спортског савеза.

**Носилац програма не може да:**

- буде у поступку ликвидације, стечаја и под привременом забраном обављања делатности;

- има блокаду пословног рачуна у тренутку закључења уговора о реализовању програма и пребацивања (уплате) средстава из буџета општине на пословни рачун, пореске дугове или дугове према организацијама социјалног осигурања;

- буде у последње две године правноснажном одлуком кажњен за прекршај или привредни преступ у вези са својим финансијским пословањем, коришћењем имовине, раду са децом и спречавањем негативних појава у спорту.

III

Потребна документација која се подноси уз пријаву:

1. предлог пројекта у области спорта за 2024.годину,
2. фотокопија решења из АПР-а,
3. биографија овлашћеног лица,
4. број рачуна отворен у пословној банци (депоновани потпис).

IV

Предлог програма мора да испуњава следеће критеријуме:

1. да доприноси задовољавању потреба и интереса грађана у области спорта утврђених Законом;
2. да је у складу са Законом, Националном стратегијом развоја спорта у Републици Србији и Програмом развоја спорта у општини Медвеђа;
3. да је у складу са четворогодишњим програмом развоја надлежног националног спортског савеза;
4. да је у складу са спортским правилима надлежног националног спортског савеза;
5. да је у складу са условима, критеријумима и циљевима наведеним у јавном позиву, код посебних програма;
6. да се реализује на територији општине Медвеђа, односно у Републици Србији, осим програма припрема и учешћа на међународним спортским такмичењима;
7. да је у складу са принципима утврђеним у документима међународних организација чија је чланица Република Србија;
8. да има значајан и дуготрајан утицај на развој спорта на територији општине Медвеђа;
9. да ће се реализовати у текућој години;

V

**Начин подношења пријава**

Пријаве  се подносе у штампаном облику на**обрасцу  пријаве,**  предајом у Услужном центру Општинске управе општине Медвеђа или се доставља  путем поште на адресу: Општина Медвеђа – Комисија за спорт општине Медвеђа, улица Краља Милана 48, 16240 Медвеђа, са назнаком **„ПРИЈАВА НА ЈАВНИ ПОЗИВ ЗА ФИНАНСИРАЊЕ ПОСЕБНИХ ПРОГРАМА У ОБЛАСТИ СПОРТА ЗА 2024. ГОДИНУ“.**

VI

**Рок за подношење пријава**

             Јавни позив је отворен до 20. марта 2024. годинеи објављује се на огласној табли Oпштинске управе општине Медвеђа и званичној интернет страни општине.

**Неблаговремене  и  непотпуне   пријаве  се  неће разматрати.**

**ОПШТИНСКО ВЕЋЕ ОПШТИНЕ МЕДВЕЂА**

**08 Број: 06-15/2024/1 од 12. марта 2024.године**

ПРЕДСЕДНИК

ОПШТИНСКОГ ВЕЋА

Драган Кулић